Stiefma vas ná 3-jarige sterfŉ Vrou is Woensdagoggend in Upington in die Noord-Kaap in hegtenis geneem in verband met die moord op haar 3-jarige stiefdogter. Luit. Sergio Kock, ŉ polisiewoordvoerder, sê die arrestasie van die 29-jarige vrou maak deel uit van die polisie se ondersoek na die 3-jarige se liggaam Sondagoggend gevind is. “Familielede van die kind het ŉ ambulans ontbied nadat die kind Sondag erg gebraak het.” Paramedici het die dogtertjie op die toneel dood verklaar. ŉ Geregtelike doodsondersoek is van stapel gestuur aangesien die polisie vuilspel vermoed het. Kock sê daar is vasgestel dat die dogtertjie aan kopbeserings dood is en dat sy moontlik uitgehonger is. “Daar word ook beweer dat die kind mishandel is aangesien sy ou en nuwe skraapwonde aan haar nek en bors gehad het.” Die vrou sal Vrydag in die Upington-landroshof verskyn.